KUMITAT PERMANENTI DWAR IX-XOGĦOL TAL-KAMRA

Laqgħa Nru 6

It-Tnejn, 8 ta' Lulju 2013

Stampat fl-Uffiċċju tal-Iskrivan

Prezz €2.50

Laqgħa Nru 6

It-Tnejn, 8 ta' Lulju 2013

Il-Kumitat iltaqa' fil-Palazz, il-Belt Valletta, fis-6.45 p.m.

MR SPEAKER (Onor. Anġlu Farrugia): Merħba lil kulħadd.

Niġu għax-xogħol tal-Kamra.

L-Onor.

CARMELO ABELA: Mr Speaker, għandha ssir emenda għall-Minuti, b'mod li tindika li lill-Ministru Louis Grech kien se jissostitwih l-Onor.

Silvio Schembri, għax ir-raġuni mhux qiegħda mniżżla fil-Minuti.

Dan għaliex il-Ministru kien imsiefer fuq xogħol tal-Gvern u m'hemmx imniżżel li kien hemm sostituzzjoni tiegħu.

Il-Minuti tal-Laqgħa Nru 5 li saret fil-25 ta' Ġunju 2013, kif emendati, kienu kkonfermati.

XOGĦOL TAL-KAMRA

Illum bdejna l-Abbozz tal-Whistleblower; li dwaru kkomunikajna jien u l-Onor.

David Agius matul il-ġimgħa li għaddiet, u jidher li għandna bżonn madwar tliet seduti, jiġifieri l-ħsieb tagħna hu li nieħdu s-seduta tal-lum, tal-Erbgħa filgħodu u tal-Erbgħa filgħaxija biex nkomplu niddiskutuh.

B'hekk sa nhar l-Erbgħa filgħaxija suppost l-Abbozz tal-Whistleblower ikun għadda mill-istadju tat-Tieni Qari.

Il-ġimgħa li għaddiet daħlet mozzjoni, fost oħrajn, li naħsbu li hija ta' importanza, fejn in-naħa tal-Oppożizzjoni qiegħda titlob emenda għal avviż legali li ġie tabled fil-11 ta' Ġunju dwar il-Bord ta' Appell, u dehrilna li din hija materja li l-Parlament għandu jiddiskuti malajr għax hija mozzjoni li titlob emenda ta' avviż legali.

Il-ħsieb tagħna huwa li tiġi diskussa għada filgħaxija bil-ħin jinqasam indaqs bejn il-Gvern u l-Oppożizzjoni, bil-ftuħ u l-għeluq għan-naħa tal-Oppożizzjoni, minħabba li kienet hi li ressqet din il-mozzjoni.

Ix-xogħol ta' din il-ġimgħa huwa kif ġej: illejla se niddiskutu l-Abbozz tal-Whistleblower, għada se niddiskutu l-mozzjoni ppreżentata mill-Oppożizzjoni u l-Erbgħa filgħodu u l-Erbgħa filgħaxija se nkomplu niddiskutu l-Abbozz tal-Whistleblower li t-Tieni Qari tiegħu jagħlaq l-Erbgħa filgħaxija.

Dwar iż-żjara minn Van Rompuy li kellha ssir fl-10 ta' dan ix-xahar, issa infurmati li ż-żjara se ssir fil-11 ta' Lulju, jiġifieri nhar il-Ħamis, bil-ħinijiet jibqgħu l-istess, bis-seduta tibda fit-15.30 p.m., iżda nitkellmu fuqha aktar tard.

MR SPEAKER: Grazzi.

L-Onor.

Għalissa kkonċentra fuq ix-xogħol tal-Kamra.

DAVID AGIUS: Nirringrazzja lill-kollega tiegħi l-Onor.

Iva jiena tkellimt ukoll mal-grupp tan-naħa tagħna, inkluż mal-Onor.

Li rrid inżid hu li s-seduta tal-Erbgħa filgħodu – just biex nirreġistrawha – tkun seduta normali, jiġifieri bil-ħin tal-mistoqsijiet fid-9.00 a.m. u bl-aġġornament ukoll.

CARMELO ABELA: Qed nikkonferma dan, Mr Speaker.

Din il-ġimgħa s-seduti kollha huma bil-ħin tal-mistoqsijiet fl-ewwel nofs siegħa u bl-aġġornament, sakemm naturalment ma jkunx hemm qbil mod ieħor dak il-ħin; pereżempju jekk ngħidu aħna l-Erbgħa filgħaxija naraw li forsi m'hemmx ċans li nagħlquha, imma n-normalità hi li jkun hemm ħin tal-mistoqsijiet u aġġornament anke fis-seduta tal-Erbgħa filgħodu.

MR SPEAKER: Jiġifieri d-diskussjoni dwar l-Abbozz tal-Whistleblower jagħlaq l-Erbgħa.

CARMELO ABELA: Il-ħsieb hu li d-diskussjoni dwar l-Abbozz tal-Whistleblower tagħlaq nhar l-Erbgħa filgħaxija.

DAVID AGIUS: Min-naħa tagħna naqblu.

CARMELO ABELA: Bħala prijoritajiet, għax naturalment qed noqorbu li – jekk il-Bambin irid – nieqfu ftit mill-Parlament għall-vaganzi tas-sajf, il-Gvern jixtieq li apparti l-Whistleblower Act jingħalaq ukoll l-abbozz ta' liġi li diġà inbeda dwar il-funzjonijiet tal-Membri Parlamentari.

Darba minnhom konna semmejna wkoll li jsir it-Tieni Qari l-Abbozz dwar is-Saħħa, però ma jkun ġara xejn jekk jinbeda u ma jiġix konkluż it-Tieni Qari tiegħu, fis-sens li mhux prijorità.

Għalkemm konna tkellimna li kienet prijorità li jingħalaq it-Tieni Qari tal-Abbozz dwar is-Saħħa, mhux se tibqa' prijorità li jingħalaq; biss għandu jinbeda ħalli jitkompla wara l-vaganzi tas-sajf.

Li nixtiequ, però, huwa li tal-funzjonijiet tal-Membri Parlamentari tingħalaq ukoll, jiġifieri tgħaddi mill-istadji kollha parlamentari.

DAVID AGIUS: Imma qed nifhem sew li Abbozz Nru 11 rigward il-Liġi tas-Saħħa, għallinqas tinfetaħ id-diskussjoni dwaru?

CARMELO ABELA: Iva, jiġifieri jkun hemm il-Ministru jagħmel ir-rimarki tiegħu u x-shadow minister jagħmel ir-rimarki tiegħu u nibdew.

MR SPEAKER: Għax l-aħħar darba kien hemm l-Onor.

DAVID AGIUS: Hekk hu, imma naqblu li nibdew.

CARMELO ABELA: M'hemmx għalfejn jingħalaq it-Tieni Qari.

MR SPEAKER: Qed nitkellmu fuq il-ġimgħa d-dieħla hux hekk?

Qed ngħidu li sa nhar l-Erbgħa nagħlqu l-Abbozz dwar il-Whistleblower.

CARMELO ABELA: Il-fatt li l-Abbozz dwar il-Whistleblower jgħaddi mit-Tieni Qari ma jfissirx li l-istadju tal-Kumitat huwa lest u naturalment irridu naqblu wkoll fuq ġranet għall-Kumitat.

Jekk jista' jkun isiru laqgħat tal-Kumitat forsi l-Ħamis jew il-Ġimgħa, naturalment jridu jikkoordinaw bejniethom il-Membri li jiġu maħtura.

Inkun nista' nitkellem mal-Onor.

MR SPEAKER: Trid tikkoordina maċ-Chairman.

Imma fuq xogħol tal-Kamra plenarja qegħdin naqblu.

Ejja niġu issa għax-xogħol tal-ġimgħa d-dieħla.

CARMELO ABELA: Għandkom indikazzjoni ta' kemm għandkom bżonn kelliema min-naħa tagħkom fuq l-abbozz dwar il-funzjonijiet tal-Membri Parlamentari?

Li ġara s'issa hu li l-Onor.

Bonnici beda l-introduzzjoni tiegħu u kulma ħa kwarta biss.

Min-naħa tiegħi, apparti l-Onor.

Bonnici, naħseb hemm żewġ kelliema oħra.

Ejja ngħidu għandna bżonn seduta u nofs jew żewġ seduti.

DAVID AGIUS: Onor. Abela, sa nhar l-Erbgħa nkun nista' ngħidlek eżatt.

MARIO DE MARCO: Il-ħsieb huwa hekk: forsi nistgħu ngħidu li t-Tnejn jew it-Tlieta nagħlqu tal-funzjonijiet tal-Parlamentari anke għal skopijiet forsi ta' vot li naħseb se jittieħed, u l-Erbgħa nagħmlu l-Abbozz ta' Liġi dwar is-Saħħa.

CARMELO ABELA: Nixtieq niċċara ftit li tal-funzjonijiet tal-Membri Parlamentari, għalkemm ma jidhirx li l-Kumitat ħa jieħu fit-tul, nixtiequ wkoll nagħmlu Kumitat tagħha.

Nistgħu forsi nitkellmu ftit aktar 'il quddiem biex naraw, imma l-intenzjoni hi li jgħaddi mill-istadji kollha.

Nifhem li d-diskussjoni trid issir, naturalment kulħadd iżomm il-limitu tiegħu, però rridu nsibu daqsxejn spazju għall-Kumitat.

Fil-Kumitat m'hemmx affarijiet ta' barra minn hawn, m'hemmx emendi x'jiġu suġġeriti u wisq probabbli jibqa' kollox kif inhu; ma naħsibx li l-Kumitat għandu jieħu fit-tul wisq.

DAVID AGIUS: Qed nifhem li m'hemmx emendi apparti l-abbozz.

CARMELO ABELA: Le, jien m'iniex informat li hemm emendi.

DAVID AGIUS: Għax jekk hemm emendi l-proċess jimxi bil-mod.

CARMELO ABELA: Fil-każ nista' nikkonfermalek wara, imma m'iniex infurmat li apparti dak li hemm fl-abbozz hemm xi emendi oħrajn.

DAVID AGIUS: U l-istess għal dak li għandu x'jaqsam mal-Abbozz ta' Liġi dwar il-Whistleblower.

CARMELO ABELA: Hekk qed nifhem ukoll, iva.

DAVID AGIUS: Fil-każ nixtieq li sa nhar l-Erbgħa l-Abbozz ta' Liġi dwar il-Whistleblower nagħlquh.

CARMELO ABELA: Jekk hemm xi emendi oħrajn ngħadduhomlkom qabel nhar l-Erbgħa.

DAVID AGIUS: Preferibbilment qabel nhar l-Erbgħa.

Rigward il-liġijiet l-oħrajn, għandna xi indikazzjonijiet jew se nħallu xi affarijiet pendenti għal wara li niġu lura?

MARIO DE MARCO: Jekk qed nifhem sew, aħna se nagħlqu fis-17 ta' Lulju.

DAVID AGIUS: Qed nimmiraw għal dik id-data?

MR SPEAKER: Onor. Abela, tista' tikkonferma li fis-17 ta' Lulju?

CARMELO ABELA: Ma nistax nikkonferma at this stage li se nagħlqu fis-17 ta' Lulju.

Jista' jkun li nagħlqu f'dik il-ġimgħa, jista' jkun fis-17, fit-18 jew fid-19 ta' Lulju, imma l-mira hi li ngħaddu l-Whistleblower Act u tal-funzjonijiet tal-Membri Parlamentari.

Kif jgħaddu dawn nistgħu nieqfu.

MARIO DE MARCO: Jiġifieri jidher li se nagħlqu f'dik il-ġimgħa.

MR SPEAKER: Jekk qed nitkellmu dwar kif se jiġu ssettjati l-programmi matul din il-ġimgħa u l-ġimgħa d-dieħla, jidher li sal-ġimgħa d-dieħla – kif qed jgħid l-Onor. de Marco – il-Gvern jagħlaq ix-xogħol qabel il-vaganzi tas-sajf.

DAVID AGIUS: Għalhekk qed nistaqsi jekk hemmx xi ħsieb għall-oħrajn.

CARMELO ABELA: Jekk nieħdu dak li għandna fl-Ordnijiet tal-Ġurnata u l-Mozzjonijiet: it-Tielet Qari tal-Kodiċi Ċivili għadda llum, tal-Protezzjoni tal-Informatur beda issa u jagħlaq sa nhar l-Erbgħa, ikollna seduta fejn isir il-ftuħ tal-Abbozz ta' Liġi dwar is-Saħħa tagħha però ma tiqafx hemmhekk, u nixtiequ li tal-Membri Parlamentari tgħaddi mill-istadji kollha.

Bażikament dawk huma l-liġijiet li jkun fadal.

Naturalment imbagħad hemm il-mozzjonijiet tal-abbozzi ta' liġi li għandna iktar 'l isfel; dawk wieħed jitkellem fuqhom maċ-Chairman fil-każ.

Imbagħad fil-paġna ta' wara għandna tal-Bank Ċentrali li għadu mhux ippubblikat u mozzjoni sabiex jiġu emendati l-Ordnijiet Permanenti li se nipprovaw ngħadduha qabel noħorġu bil-vaganzi tas-sajf.

MR SPEAKER: Fuq tal-Ordnijiet Permanenti nagħmillek osservazzjoni li kellek tiġi b'risposta, Onor. Abela.

CARMELO ABELA: Hekk hu, issa ngħadduhom dawn.

Imbagħad hemm il-private members' motions.

DAVID AGIUS: Skużawni.

Din il-mozzjoni meta se ngħadduha?

CARMELO ABELA: Tal-Ordnijiet Permanenti?

DAVID AGIUS: Iva, aħna favur, m'għandniex problema.

CARMELO ABELA: Dik inpoġġuha fuq l-aġenda u ngħadduha, m'għandniex diffikultà, fil-każ nistgħu nagħmluha għada.

Jekk mhux għada forsi nhar l-Erbgħa għax id-Deputat Prim Ministru … bejn għada u l-Erbgħa.

DAVID AGIUS: M'għandniex problema.

CARMELO ABELA: Imbagħad hemm il-private members' motion, Mozzjoni Nru 60.

Nifhem li l-Onor.

Agius qed jistaqsi fuq dik.

Għada se nitkellmu fuqha.

Imbagħad għandna l-Mozzjoni Nru 53 li kont diġà għidt li l-Prim Ministru u l-Kap tal-Oppożizzjoni kellhom jitkellmu dwarha.

Il-feedback li għandi huwa li se nagħtu xi data għal Settembru fuqha kif nidħlu lura fl-ewwel laqgħa wara l-vaganzi tas-sajf.

MR SPEAKER: U fuq l-oħra?

CARMELO ABELA: Fuq l-oħra m'għandix indikazzjoni.

DAVID AGIUS: Jiġifieri qed nifhem li Mozzjoni Nru 53 u Mozzjoni Nru 61 nagħmluhom wara li nidħlu lura mill-vaganzi tas-sajf.

MR SPEAKER: Onor. Abela, tikkonferma dan?

CARMELO ABELA: Iva, Mr Speaker, nikkonferma.

XOGĦOL IEĦOR

MR SPEAKER: Fuq xogħol tal-Kamra jidher li l-programm huwa eżawrit.

Ngħaddu issa għal affarijiet oħrajn u nibdew minn dak li staqsejt int Onor. Agius dwar il-korrezzjoni tal-Minuti fuq ir-Rappreżentant tal-Parlament Malti fi Brussell, Ms Pauline Abela.

Se nirrikapitola mill-aħħar laqgħa li kellna ta' dan il-Kumitat.

Onor. Membri, jeħtieġ l-approvazzjoni ta' dan il-Kumitat biex jiġi mġedded il-kuntratt tar-Rappreżentant tal-Parlament Malti fi Brussell.

Kif kont spjegajt din il-kundizzjoni kienet iddaħħlet peress li meta skada l-kuntratt tar-Rappreżentant preċedenti l-Parlament kien xolt u allura ma kellniex l-approvazzjoni tal-Kumitat dwar ix-Xogħol tal-Kamra għal din il-ħatra.

L-Onor.

CARMELO ABELA: Dan biex jiġġedded għal sitt xhur oħra hux hekk?

MR SPEAKER: Hekk hu.

CARMELO ABELA: Min-naħa tal-Gvern m'għandniex oġġezzjoni.

MR SPEAKER: B'effett mill-1 ta' Frar, qegħdin fix-xahar ta' Ġunju issa.

L-Onor.

DAVID AGIUS: M'għandna l-ebda diffikultà.

MR SPEAKER: Mela nistgħu ngħidu li l-kuntratt issa ġie approvat mill-Kumitat dwar ix-Xogħol tal-Kamra u allura nistgħu ngħaddu għal item ieħor.

DAVID AGIUS: Biex inkunu ċari, sitt xhur minn dakinhar jew sitt xhur mil-lum?

MR SPEAKER: Sitt xhur mill-1 ta' Frar skont id-dokument li għaddejtilkom.

Onor. Agius, jekk għandek bżonn kopja ngħaddilek kopja oħra.

Ovvjament dak iż-żmien bħala Speaker kien hemm l-Onor.

Michael Frendo, imbagħad il-Parlament ġie xolt.

L-Onor.

MARIO DE MARCO: M'għandniex diffikultà li jiġi estiż, però li xtaqt hu li forsi jkun hemm iktar aġġornament min-naħa tar-Rappreżentant lid-deputati ta' x'qed isir, għax naħseb li l-ħolqa bejn ir-Rappreżentant u d-deputati għandha bżonn tissaħħaħ.

MR SPEAKER: Għadna kif għaddejna r-rapporti min-naħa ta' Ms Pauline Abela, però għamilt sew li qajjimtha.

L-Onor.

LOUIS GRECH (Deputat Prim Ministru u Ministru għall-Affarijiet Ewropej u Twettiq tal-Manifest Elettorali): Il-punt tal-Onor. de Marco hu li biex ikun hemm iktar sens fir-Rappreżentanza, irid ikun hemm komunikazzjoni aħjar bejn Brussell u l-Membri Parlamentari.

MR SPEAKER: Huwa punt validu u se nsemmih ukoll fid-diskors tiegħi f'viżita li se jkun hawn.

MARIO DE MARCO: Li qed nissuġġerixxi huwa li mhux biss ikun hemm preżentazzjoni ta' rapporti, però li jkun hemm ukoll il-human report, jiġifieri hemm bżonn il-kuntatt uman mad-Deputati.

L-Onor.

DEBORAH SCHEMBRI: Qegħdin nitkellmu fuq il-kuntratt ta' Ms Pauline Abela li se jkun qiegħed tajjeb minn Frar; issa sitt xhur minn Frar jiġi Awwissu meta din il-Kamra mhux se tkun qiegħda tiltaqa'.

Jiġifieri issa minn Awwissu se nibdew.

DAVID AGIUS: Aħna s-sitt xhur tajniehomlha minn Awwissu 'l quddiem.

MR SPEAKER: Onor. Schembri, jista' ikun li ma fhimtx il-pożizzjoni.

(Interruzjonijiet) Nirringrazzjak tal-osservazzjoni.

Ċara.

Nistgħu ngħaddu għall-item li jmiss.

L-Onor.

CARMELO ABELA: Għandna l-mozzjoni tal-Awditur u d-Deputat Awditur Ġenerali.

MR SPEAKER: Onor. Abela, tal-Awditur u d-Deputat Awditur hija importanti, iżda dik għadni ġej għaliha.

Ħalli niġu għal-ewwel item li nixtieq inressaq, l-indirizz lill-Kamra mill-Eċċellenza Tiegħu l-President tal-Kunsill Ewropew Herman Van Rompuy.

Deborah Schembri biex tagħtu aktar informazzjoni dwar din is-seduta li issa ġiet posposta għall-Ħamis, il-11 ta' Lulju.

Aħna diġà għandna l-programm più o meno kif se jkun imma jekk tistgħu forsi tagħtu aktar informazzjoni.

L-Onor.

CARMELO ABELA: Id-dettall, jew dak li tkellimna fuqu fil-laqgħa preċedenti, baqa' kollu l-istess, bl-eċċezzjoni tkun biss il-ġurnata.

Dan il-posponiment sar min-naħa tal-uffiċċju tal-Eċċellenza Tiegħu Herman Van Rompuy, u r-raġuni kienet li l-Erbgħa kellu jkun Brussell għal raġunijiet oħra u l-uffiċċju tiegħu talbu li ż-żjara tiegħu hawn Malta tiġi posposta b'ġurnata, però bħala ħinijiet baqa' kollox l-istess.

L-istess għal dak li tkellimna fuq indirizzi mill-iSpeaker, mill-Eċċellenza Tiegħu Herman Van Rompuy kif ukoll mill-Prim Ministru u l-Kap tal-Oppożizzjoni, u naturalment il-laqgħa tal-Membri Parlamentari ma' Herman Van Rompuy b'mod informali wara s-seduta; dawn baqgħu l-istess.

Jiena li xtaqt nirrimarka, għax qed nara programm, li sa fejn naf jien il-preċedenza kienet li l-ewwel jitkellem il-Prim Ministru, imbagħad jitkellem il-Kap l-Oppożizzjoni.

MR SPEAKER: Din hija kif ħarġet min-naħa ....

CARMELO ABELA: Jien kont informat li mhux hekk kien il-każ.

Issa ma nafx x'ġara, forsi ma ġejtx informat sew jien, imma fil-fatt konna tkellimna fuqha anke fil-laqgħa tal-Kumitat dwar ix-Xogħol tal-Kamra preċedenti.

Li jkun hemm bżonn, biex nitkellmu ċar, huwa li d-diskorsi – li se jsiru bil-Malti – jgħaddu qabel minħabba t-translation.

MR SPEAKER: L-Onor.

MARIO DE MARCO: Jiena kont se nqajjem l-istess punt li qajjem l-Onor.

Carmelo Abela li fl-aħħar laqgħa tal-Kumitat dwar ix-Xogħol tal-Kamra għidna li l-preċedenza kienet li l-ewwel jitkellem Eċċellenza Tiegħu Herman Van Rompuy, imbagħad jitkellem il-Prim Ministru ...

MARIO DE MARCO: Skużani, Mr Speaker.

L-ewwel nitkellem jien, imbagħad jitkellem il-President .....

MARIO DE MARCO: … imbagħad jitkellem il-President, imbagħad jitkellem il-Prim Ministru, imbagħad il-Kap tal-Oppożizzjoni, u fil-fatt hija riflessa wkoll fil-Minuti tal-aħħar laqgħa.

MR SPEAKER: Dan huwa l-programm li aħna rċevejna min-naħa .....

MARIO DE MARCO: U jidhirli li kien sar hekk ukoll meta kien ġie l-President tal-Kummissjoni Ewropea Barroso f'Malta.

Abela stess kien ta din il-preċedenza.

DAVID AGIUS: Mr Speaker, il-programm huwa tal-Parlament u jsir mill-Parlament u minn ħadd iktar.

Jekk se nibdew inneħħu u nneżżgħu lil dan il-Parlament mill-awtorità li għandu li jimxi .....

MR SPEAKER: Onor. Agius, hawnhekk fil-Kumitat dwar ix-Xogħol tal-Kamra saret id-domanda u se tiġi riżolta.

M'għandekx għalfejn teċita ruħek.

Aħna qegħdin hawnhekk biex nagħmlu l-programm flimkien.

MARIO DE MARCO: Nirringrazzjak u napprezza, però naħseb li il-punt tal-Onor.

Agius huwa minħabba l-punt li tqajjem mill-Iskrivan tal-Kamra.

MR SPEAKER: Dak li jiġi segwit irid ikun hemm raġuni għalih, se nara x'inhi r-raġuni; jiena qiegħed hawnhekk bħalek, qed nippresjedi u allura se nara l-affarijiet.

Onor. de Marco, ħalli ma naħlux ħin fuqha.

Din hija xi ħaġa minima.

Ejja nħalluha sospiża għalissa sakemm niċċekkja xi programmi oħrajn.

Din hija xi ħaġa li rrid nidħol fiha jien personalment għax din hija xi ħaġa tal-Parlament, però tajjeb li qajjimnieha.

CARMELO ABELA: Ħaġa oħra li nixtieq insemmi marbuta ma' din is-seduta hi li din se tiġi mxandra live – naturalment jekk ma jkunx hemm oġġezzjonijiet – fuq il-PBS.

L-Onor.

MR SPEAKER: L-Onor.

DAVID AGIUS: Kemm inżidu li m'għandniex diffikultà li stazzjonijiet oħrajn jieħdu feed mill-PBS bħalma nagħmlu s-soltu.

MR SPEAKER: Bħalma sar dejjem.

Mela dwar dan qed naqblu wkoll.

Fuq il-programm inħalluha ftit pending.

Ħalli ngħaddu għal item ieħor.

L-Onor.

MARIO DE MARCO: Bil-patt u l-kundizzjoni li jekk inħalluha miftuħa, biex naraw x'ġara fil-passat mhux biex inbiddlu minn dan.

CARMELO ABELA: Qabel nispiċċaw dan il-Kumitat niddeċiduha.

MR SPEAKER: Onor. de Marco biex inkunu qegħdin niftiehmu, se niċċekkjaw x'order of precedence intużat fil-passat u ovvjament nimxu magħha.

Ngħaddu għal item ieħor, it-tisħiħ tal-istrutturi parlamentari.

Ninforma lill-Kumitat li wara eżerċizzju ta' capacity building li sar mill-uffiċċju tal-Iskrivan tal-Kamra biex insaħħu dawk li ngħidulhom is-support services għall-Membri Parlamentari, nixtieq ninfurmakom li ħarġu sejħiet għall-applikazzjoni għal Assistent Skrivan, għal Committee Clerk u Research Analyst.

U biex insaħħu s-sezzjoni tal-IT se nkunu qed nisponsorjaw uffiċjali biex ikomplu l-istudju tagħhom f'dan il-qasam.

Dan għall-informazzjoni tagħkom biex tkunu tafu dwar it-tisħiħ tal-istaff u iktar riżorsi li għandu jkollu l-Parlament, jiġifieri għallinqas kellna dan l-iżvilupp.

L-Onor.

DAVID AGIUS: Kif se nimxu f'din il-proċedura?

Jiġifieri se jkun hemm call for applications?

Se jkun hemm interviews min-naħa tal-Uffiċċju tal-Parlament?

MR SPEAKER: Hekk hu.

DAVID AGIUS: U qed naqblu li jsir kif kien isir qabel li anke l-Bord tal-Għażla – sejjaħlu li trid – ikun maqbul bejn iż-żewġ naħat tal-Kamra?

MR SPEAKER: Inti trid taqsamhom fi tnejn.

Ejja niġu mill-ewwel għall-każ tar-research analysts.

Hemmhekk qegħdin nistennew il-go-ahead tal-Kummissjoni dwar is-Servizz Pubbliku biex imbagħad ikun hemm nomina tal-parlamentari miż-żewġ naħat.

DEBORAH SCHEMBRI: Ir-Research Analyst lil min se tkun qed tassisti?

Lill-Kumitat dwar il-Familja?

MR SPEAKER: Ħalli jinformak l-Iskrivan tal-Kamra fuq din.

MR RAY SCICLUNA (Skrivan tal-Kamra): Peress li kellna żieda fin-numru ta' kumitati ma rajnihiex prattika li nassenjaw research analyst ma' kumitat partikolari.

Allura tlabna li jiġi kkreat il-post ta' Research Analyst mal-Parlament, se noħolqu pool li jkollhom speċjalizzazzjonijiet differenti u kull kumitat ikollu aċċess għal dak il-pool.

MR SPEAKER: Jiġifieri se jkun hemm iktar minn research analyst wieħed?

(Interruzzjonijiet) Ħamsa?

Kulħadd bl-ispeċjalizzazzjoni tiegħu.

MR RAY SCICLUNA: B'kollox ikun hemm ħamsa.

MR SPEAKER: Ikun hemm pool ta' ħames research analysts.

DEBORAH SCHEMBRI: Ir-Research Analyst li għandi jiena fil-Kumitat dwar l-Affarijiet Soċjali se tibqa' miegħi?

MR RAY SCICLUNA: Però se nużawha … (Interruzzjonijiet)

MR SPEAKER: Onor. Schembri, li kont naf li se tagħmilli din id-domanda kont nirrispondik mill-ewwel!

Ejja ngħaddu għall-item li jmiss.

U rigward l-oħrajn?

(Interruzzjonijiet)

MR SPEAKER: Ħalli ngħaddi għall-item ta' qabel dwar l-indirizz lill-Kamra mill-Eċċellenza Tiegħu Herman Van Rompuy.

Dwar is-sekwenza kif se jitkellmu, ninsew dan il-programm.

Naħseb li qegħdin naqblu li wara li ċċekkjajna meta ġie Ban Ki-moon, Barroso u oħrajn, l-order of precedence dejjem kienet hekk: l-iSpeaker, il-mistieden, f'dan il-każ se jkun l-Eċċellenza Tiegħu Herman Van Rompuy, imbagħad id-diskors tal-Prim Ministru, l-Onor.

Joseph Muscat, imbagħad jagħlaq id-diskors il-Kap tal-Oppożizzjoni, l-Onor.

Simon Busuttil; jiġifieri hemmhekk iridu jinqalbu.

Issa dawn se nerġgħu nipprintjawhom.

L-Onor.

MR SPEAKER: L-Onor.

(Interruzzjonijiet) Fl-aħħar seduta tal-Parlament tal-ġimgħa l-oħra kien hemm l-understanding - għax ġie jkellimni l-Onor.

George Vella, li mbagħad tkellem mal-Onor.

Simon Busuttil - li kien se jkun hemm ħames minuti fil-ħin bejn l-4.00 p.m., jiġifieri meta jagħlaq id-diskors l-Onor.

Simon Busuttil, u l-4.10 p.m. fejn l-iSpeaker jirringrazzja lill-President u jissospendi s-seduta; imbagħad hemmhekk kien se jkun hemm l-okkażjoni li jiltaqa' mal-Membri Parlamentari.

Hemmhekk kien se jkun hemm kwarta, jiġifieri qed nitkellmu fuq nofs siegħa fejn hemm il-laqgħa mal-membri u minnha kienet se tonqos kwarta biex ikun hemm laqgħa mal-Kap tal-Oppożizzjoni.

Tista' tinforma lill-Kumitat fuqha din?

Biex inkunu ċari, din ġrat waqt li kont qiegħed nippresjedi fil-Kamra.

CARMELO ABELA: Ma nistax ninfurmakom fuqha għax jien m'iniex infurmat dwarha.

Il-programm huwa dan u fil-programm anzi ma naħsibx li s-soltu jidħlu laqgħat mal-Kap tal-Oppożizzjoni meta jkollna seduta tal-Parlament.

Però naħseb li m'għandhiex tidħol.

MR SPEAKER: Le, is-soltu ma jidħolx veru.

Imma jidher li kien hemm xi arranġament biex ikun hemm laqgħa mal-Kap tal-Oppożizzjoni.

MARIO DE MARCO: Hemm żewġ issues, l-ewwel hijiex se ssir il-laqgħa jew le, u t-tieni jekk tidħolx fil-programm jew le; u l-issues huma separati u se ngħaqqduhom.

Però l-issue hawnhekk hi jekk hux se jkollu laqgħa mal-Kap tal-Oppożizzjoni, għax l-informazzjoni hi li suppost li l-laqgħa mal-Kap tal-Oppożizzjoni kienet ikkonfermata.

MR SPEAKER: L-Onor.

CARMELO ABELA: Mr Speaker, jiena nista' nitkellem fuq il-programm tal-Eċċellenza Tiegħu Herman Van Rompuy li ġej għal ftit sigħat hawn Malta.

Proprjament l-għan taż-żjara tiegħu kien li jkollu working lunch mal-Prim Ministru, imbagħad evolviet li għallinqas ikun hemm seduta speċjali tal-Parlament u evolviet biċċa oħra fejn informalment jiltaqa' mal-Membri, kif sar meta kellna okkażjonijiet oħrajn, jiġifieri t-30 minuta ta' wara d-diskorsi kien ukoll żvilupp li ġie aċċettat anke mill-uffiċċju barra; iż-żjara tiegħu hija ta' ftit sigħat.

Jien fejn kelli ftit x'naqsam huwa mal-parti parlamentari, jiġifieri ta' x'jiġri hawnhekk.

Jekk kienx hemm spazju qabel jew wara … imma naħseb li t-30 minuta intiżi biex jiltaqa' informalment mal-Membri u xi mistiedna oħra li jista' jkun hawn.

MR SPEAKER: L-Onor.

DAVID AGIUS: Naħseb forsi l-Onor.

Abela kulma jrid jagħmel huwa jitkellem ftit ukoll mal-Ministru George Vella, għax tkellimna wkoll fil-preżenza tiegħu.

MR SPEAKER: Skużani ftit, Onor. Agius.

Din ma tidħolx fil-programm.

DAVID AGIUS: Imma naħseb għandu jkun jaf li ...

MR SPEAKER: M'intix tifhem; tifhimnix ħażin.

Jekk kien qed isir arranġament, wieħed jista' jiċċekkja.

Imma għad-domanda li staqsa l-Onor. de Marco dwar jekk tidħolx fil-programm, dik ma tidħolx fil-programm.

Però qed tagħmel sew li tqajjem din il-kwestjoni ħalli l-Onor.

Carmelo Abela, kif nispiċċaw il-Kumitat, jista' mill-ewwel ikellem lill-Onor.

George Vella u jindirizza din il-kwestjoni ħalli naraw jekk hux se jkun hemm laqgħa jew le.

CARMELO ABELA: Jiena m'għandix problema li nkellem lill-Ministru George Vella, imma l-programm bħala programm taż-żjara tiegħu huwa mill-Uffiċċju tal-Prim Ministru.

MR SPEAKER: Jiġifieri f'siegħa u 20 minuta jsir kollox.

CARMELO ABELA: Bl-intenzjoni li nbiddlu – kif qbilna diġà – l-ordni tad-diskorsi.

MARIO DE MARCO: Qed naqblu fuq l-ordni tad-diskorsi.

Issa hawn deċiżjoni tal-Kumitat dwar ix-Xogħol tal-Kamra li l-preċedenza tkun kif ftehemna.

CARMELO ABELA: Issa nieħu ħsieb ninforma dwar dan.

MARIO DE MARCO: Irid japprezza li meta ssir żjara lill-Parlament, hu importanti li ssir laqgħa, qasira kemm hija qasira, mal-Kap tal-Oppożizzjoni, hu min hu.

Hawnhekk is-suġġeriment huwa li, u dan fehmu l-Ministru Vella, ladarba qed issir żjara lill-Parlament, issir laqgħa ta' korteżija ta' ħames minuti mal-Kap tal-Oppożizzjoni fil-Parlament qabel ma ssir il-laqgħa mad-Deputati.

Dak kulma qed ngħidu, jiġifieri l-laqgħa ta' nofs siegħa, minflok tkun ta' nofs siegħa, tkun ta' 25 minuta.

MR SPEAKER: Din hija xi ħaġa li wieħed jerġa' jitkellem fuqha wara l-Kumitat.

Niġu għall-item li jmiss.

Għaddejtilkom korrispondenza li rċevejt illum stess mid-Deputat Chairman Albert Marshall.

Dan ċempilli dalgħodu, u wara li smajtu tlabtu jagħmilli t-talba tiegħu dwar il-frekwenza tar-radju 106.6 bil-miktub.

Onor. Agius, se nħallikom tagħtu r-reazzjoni tagħkom.

Ser naqra l-ittra:

"Qed nirreferi għat-telefonata li kellna dalgħodu.

Bħalissa se nipprovaw nagħtu ftit saħħa lill-frekwenza 106.6 fejn jixxandru s-seduti tal-Parlament.

Dan għaliex f'kull survey li jsir, jirriżulta li ħadd ma jisma' dawn is-seduti.

L-intenzjoni tagħna, biex inpattu għal dan, hija li ningħaqdu għall-audio stream tal-Kamra tad-Deputati u din tkun aċċessibbli fuq il-website tagħna Il-video stream tal-Kamra tad-Deputati jkun aċċessibbli wkoll fuq , ċerti video streaming ta' siltiet mis-seduti parlamentari jkunu jistgħu jixxandru fuq TVM2.

Jekk tiġi aċċettata din l-alternattiva, allura l-frekwenza ta' Radju Malta 2 tkun tista' tibda tintuża għal programmazzjoni essenzjali kulturali biex b'hekk jimtela l-vojt fil-qasam tal-obbligi pubbliċi radjofoniċi tal-PBS.

Grazzi bil-quddiem" eċċ.

Irċevejtha llum u ħassejt li għandi ngħaddihielkom b'mod immedjat.

Irrid nagħmilha ċara li, anke kieku qegħdin naqblu, irridu nibdlu l-Ordnijiet Permanenti għax, kif tafu, Ordni Permanenti 173 jgħid:

"Is-seduti tal-Kamra tad-Deputati għandhom jixxandru sħaħ u diretti bir-radju mill-Public Broadcasting Services.

L-iSpeaker jista' jordna ..." eċċ.

Mela, biex tgħid li ma jibqgħux jixxandru d-dibattiti politiċi li jixxandru mill-Parlament eċċ. fuq il-106.6 irridu nemendaw ukoll l-Ordnijiet Permanenti.

Għad-diskussjoni.

L-Onor.

CARMELO ABELA: Sur President, qed nara l-ittra issa.

L-ewwel nett, min-naħa tal-Gvern, mhux aċċettabbli li l-Parlament ma jibqax jixxandar fuq ir-radju.

Il-106.6 kienet il-frekwenza li ntgħażlet, wara li ftit snin ilu konna fuq il-frekwenza l-oħra, konna aċċettajna li mmorru fuq il-106.6; imma li radju pubbliku ma jibqax ixandar is-seduti tal-Parlament sħaħ kif għadek kemm għedt inti, Sur President, għal din in-naħa mhuwiex aċċettabbli.

Ma narax problema li jkun hemm video streaming fuq il-website sakemm iġibu kollox, mhux jagħżlu x'ixandru jew ma jxandrux.

Fuq it-tielet waħda, li jixxandru fuq TVM2, hemmhekk noqgħod daqsxejn pass lura għalissa minħabba li għadna ma bdejniex fuq it-televiżjoni u allura naħseb nistgħu noqogħdu ftit lura mix-xandir fuq TVM2.

Jekk, biex jagħmlu kontenut ta' kultura eċċ. - nifhem li d-diskorsi parlamentari m'għandhomx xi livell ta' kultura; qed nitkellem għalija l-ewwel wieħed - fil-ħinijiet l-oħra meta ma jxandarx il-Parlament, dik il-frekwenza jistgħu liberament jużawha għal programmi; imma jafu li l-Parlament jiltaqa' - b'normalità kbira - it-Tnejn, it-Tlieta u l-Erbgħa bejn is-6.00 p.m. u d-9.30 p.m. b'eċċezzjonijiet żgħar li ġieli jkun hemm seduti filgħodu jew anke fi ġranet l-oħra mhux normali tal-Parlament.

Imma bħala prinċipju ma nħossx li għandna naqblu li l-frekwenza 106.6 jew xi frekwenza oħra pubblika li forsi jista' jkun hemm, ma xxandarx is-seduti parlamentari.

MR SPEAKER: L-Onor.

MARIO DE MARCO: Sur President, naħseb li nista' naqbel mal-ġist jew mat-thrust tal-intervent tal-Onor.

Għandna nżommu l-frekwenza tar-radju.

Jekk huma forsi qed iħossu li frekwenza dedikata biss għal-laqgħat tal-Parlament qiegħda ttelfilhom l-użu tal-frekwenza, wieħed jista' jara kif qed jissuġġerixxi l-Onor.

Abela li fil-ħinijiet fejn ma jiltaqax il-Parlament jużaw dik il-frekwenza għal affarijiet oħrajn; imma, again, mhux kull ħaġa oħra, imma fuq affarijiet li huma relatati strettament mal-qasam kulturali.

Qed naqblu, imma qed ngħid għall-frekwenza tar-radju.

MR SPEAKER: L-Onor.

CARMELO ABELA: Jekk tippermettuli, pereżempju, nafu li programmi tat-televiżjoni jixxandru filgħodu wkoll sad-9.00 a.m. fuq il-106.6, imbagħad ħafna mill-ħin ikun dedikat għal mużika Maltija.

Jekk iridu jagħmlu programmi ta' diskussjoni fuq kultura eċċ., naħseb li l-ħinijiet l-oħra jippermettu li dan isir.

Naħseb qed naqblu li l-prinċipju huwa li l-Parlament għandu jibqa' jixxandar fuq frekwenza tar-radju għax inkella se mmorru lura minn dak li għedna llum.

Hawnhekk qed jissemma dak li jgħidu s-surveys.

Is-surveys jagħtuk stampa, imma naf li hemm persuni li jsegwu l-Parlament; jekk se nneħħu dik, dawn mhux se jsibuna fuq l-internet, għax ċerti persuni ta' ċerta età jsegwu r-radju iktar milli jsegwu mezzi oħra.

MR SPEAKER: L-Onor.

DEBORAH SCHEMBRI: Sur President, l-istess naħseb, ir-radju għandu jitkompla.

Rigward il-video streaming, nafu li fil-kmamar tal-kumitati hawn il-faċilità ta' video streaming imma hemm l-istess faċilità fil-Kamra?

Jekk se ngħidu li dan jiġi video streamed, irridu naraw ukoll l-implikazzjonijiet ta' xi tfisser.

MR SPEAKER: L-Onor.

DAVID AGIUS: Sur President, ma naħsibx li d-Deputat Chairman tal-PBS, Albert Marshall, qed joffrilna dan fuq platt.

Qed jgħidu: "l-intenzjoni tagħna hija biex inpattu" jiġifieri jekk inneħħu waħda se jagħtina l-oħrajn.

MR SPEAKER: Onor. Agius, nista' nirrispondi fis-sens li qed joħroġ mid-dibattitu, li l-Kumitat iddeċieda li ma jaqbilx li l-frekwenza 106.6 tieqaf milli tkompli anke għar-raġuni li l-Ordnijiet Permanenti jirrikjedu hekk, imma naqblu li għandu jkun hemm dawn l-additionals.

DAVID AGIUS: Naħseb li għandna nibdew taħditiet mal-PBS biex naraw kif dawn is-seduti jingħataw iktar pubbliċità.

Pereżempju, qatt ma rajt riklam wieħed fuq it-TVM li jgħid li fis-6.00 p.m. il-frekwenza 106.6 ixxandar il-Parlament, imma hemm riklami fuq affarijiet u programmi oħrajn.

L-istess, l-Onor.

Carmelo Abela, għadu kif qal li jkun hemm programmi filgħodu fuq it-television, imbagħad jixxandru fuq 106.6 u jiġu riklamati.

Naħseb li jekk qed iħossu li m'hemmx nies li qed isegwu din il-parti tal-106.6, hemm bżonn inpoġġu bilqiegħda mal-PBS u naraw x'hemm bżonn isir biex jekk hemm bżonn inżidu n-nies li jsegwu dawn is-seduti.

Barra minn hekk, naħseb li xejn ma jżomm lill-PBS jew lit-TVM milli jagħmlu l-audio u l-video streaming aċċessibbli fuq TVM kif kien qed jgħid l-Onor.

Abela sakemm iġibu kollox.

Imbagħad, kif kienet qed tgħid l-Onor.

Schembri, jekk ċertu streaming ta' siltiet mis-seduti parlamentari għandhomx jixxandru fuq TVM2, naħseb dik trid diskussjoni għaliha u rridu naħsbu sew fuqha.

MR SPEAKER: Qed naqblu, Onor. Carmelo Abela, Onor. David Agius, Onor. Mario de Marco u Onor. Deborah Schembri li, jekk huma preparati li barra li jħallu r-radju nżidu dawn.

L-ewwel, għandna ninsistu li dik il-frekwenza għandha tibqa' u, se mai, separatament minn dik, għandha ssir diskussjoni fuq l-affarijiet l-oħrajn li hemm għax naħseb, to be fair, huwa importanti li wieħed jitkellem mal-gruppi parlamentari rispettivi fuq dawn is-suġġerimenti.

L-ewwel nett, naħseb li mhux aċċettabbli li titneħħa l-frekwenza.

It-tieni nett, ejja naraw kif wieħed jista' jippromwovi aħjar il-frekwenza u dak li jixxandar fuqha.

It-tielet, fair enough, ejja niddiskutu l-issues ta' live streaming, eċċ.

MR SPEAKER: L-Onor.

CARMELO ABELA: Jekk ikun meħtieġ niddiskutu formalment mar-rappreżentanti tal-PBS jew min kiteb l-ittra u, jekk ma jkunx hemm oġġezzjoni, jiġu hawnhekk u nitkellmu magħhom.

MR SPEAKER: Din hija idea tajba ħafna.

CARMELO ABELA: Sur President, jekk tippermettili, bħala punt ta' tweġiba għal din l-ittra, żgur li m'aħniex qegħdin naqblu li l-106.6 jew jekk ikun hemm frekwenza oħra … aħna konna fuq 93.7, imbagħad snin ilu ġejna fuq 106.6, jiġifieri l-Parlament diġà wera flessibilità, imma l-prinċipju ta' radju baqa' hemm.

Jiena ħsibt li se jgħidilna kif se jsaħħaħ il-106.6 anke bħala frekwenza biex jinstema' minn kullimkien għax kultant trid tgħolli s-sound kollu u tisma'...

MR SPEAKER: Eżawrejnieha tajjeb.

Niġu għall-item li jmiss, id-dati għall-mozzjoni li semmejt inti Onor. Abela, dwar il-ħatra ta' Awditur Ġenerali u Deputat Awditur Ġenerali.

Il-parir legali li għandna huwa li għandu jerġa' jittieħed il-vot fuq il-mozzjoni li temenda l-mozzjoni dwar il-ħatra għax, kif taf int, l-artiklu 108 tal-Kostituzzjoni jiddetermina t-terminu ta' ħames snin għal tali ħatriet.

Għandek xi informazzjoni x'tgħaddilna Onor. Abela?

CARMELO ABELA: Sur President, fil-fatt, li nixtieq inżid huwa dan li, kif taf inti u kif jafu l-kollegi tiegħi, diġà ttieħed vot kostituzzjonali fuq il-ħatra tal-Awditur u tad-Deputat Awditur Ġenerali.

Fil-mozzjonijiet li ġew ippreżentati, sar żball fid-dati.

MR SPEAKER: Għandek vacuum ta' tliet ġimgħat, vacuum ta' xahrejn.

CARMELO ABELA: Għamlu min għamlu l-iżball, immaterjali at this point, u allura, filwaqt li ppruvajna nsibu l-iktar mod faċli għaliha, li se jiġri huwa li, il-Prim Ministru ffirma żewġ mozzjonijiet oħra, waħda għal ħatra ta' Awditur Ġenerali u l-oħra għal ħatra ta' Deputat Awditur Ġenerali, fejn jiġu emendati l-mozzjonijiet li diġà għaddew mill-Kamra.

Però l-parir legali mingħand l-AG huwa li jerġa' jittieħed il-vot, anke fuq l-emendi tad-dati biex ma jkunx hemm ekwivoku fuq il-ħatra tagħhom.

Il-vot kostituzzjonali ta' 44 u 45 Membru favur irid jerġa' jittieħed kif ittieħed fis-seduta preċedenti.

Dawn nipprovaw ngħaqqduhom mal-ewwel okkażjoni li jkollna xi vot u naħseb li se jkollna xi vot; jekk ikun għada l-vot, neħduhom għada stess.

MR SPEAKER: Onor. Abela, f'idejk, int trid tgħidilna.

Jekk tgħid għada, isir għada.

CARMELO ABELA: Qed ngħid dan għax il-mozzjonijiet iridu jiġu ffirmati mill-Prim Ministru, jiġifieri mhux se jkun hemm it-tliet ijiem eċċ., allura bil-permess tan-naħa tal-Oppożizzjoni fuq din il-kwestjoni.

DAVID AGIUS: Hawnhekk qegħdin nitkellmu biss fuq kwestjoni ta' dati.

MR SPEAKER: Għax irid jittieħed il-vot, Onor. Agius.

DAVID AGIUS: Il-korrezzjoni qiegħda fuq id-dati.

MR SPEAKER: Iva, fuq id-dati.

DAVID AGIUS: Biex inkunu ċari, il-persuni se jibqgħu l-istess, kollox l-istess, sempliċement id-dati.

CARMELO ABELA: Fil-fatt, l-ismijiet huma l-istess ismijiet.

MR SPEAKER: Il-vot diġà sar u kien hemm qbil.

MARIO DE MARCO: M'hemmx oġġezzjoni.

MR SPEAKER: Din se titla' għada?

Tista' tipprepara għal għada, m'hemmx bżonn it-tliet ijiem la hemm il-qbil.

Niġi għall-item li jmiss, il-bini l-ġdid tal-Parlament.

Ma nafx jekk in-naħa tal-Gvern hijiex pożizzjoni li tagħti xi informazzjoni lill-Kumitat dwar il-bini l-ġdid tal-Parlament.

Diġà għaddejt ir-rapport tiegħi lill-partijiet xi tliet ġimgħat jew erba' ġimgħat ilu.

Qiegħed nagħti din l-informazzjoni ħalli l-Onor.

David Agius ikunu aġġornati.

Ejja nieħdu item wieħed minnhom, pereżempju: aħna ġejna avviċinati biex nagħtu l-veduti tagħna bħala Parlament dwar is-sistema ta' sigurtà li għandha tintuża fil-bini l-ġdid.

Biex nagħti l-veduti tiegħi fuq is-sigurtà, irid ikolli indikazzjoni li effettivament il-Parlament ser imur fil-binja l-ġdida.

Ma nafx jekk il-Membri għandhomx xi suġġeriment x'jagħmlu.

Pereżempju, s'issa, għas-sigurtà dejjem konna nużaw il-Forzi Armati, jiġifieri dejjem kien hawn membri tal-Armata biex jieħdu ħsieb is-sigurtà; inkella, għażla oħa hi jekk għandhiex titqabbad kumpanija privata għas-sigurtà.

Għad-diskussjoni qiegħda.

DAVID AGIUS: Sur President, bħala risposta uffiċjali min-naħa tal-Gvern kellek?

MR SPEAKER: S'issa, għaddej bid-diskussjonijiet.

Ovvjament, jien qiegħed fil- Kumitat dwar ix-Xogħol tal-Kamra, u allura marbut li niġi hawn, kif fil-fatt għamilt anke reċentement, u tajt rapport dwar kif naħsbuha aħna dwar il-prestazzjoni tal-bini u l-Parlament innifsu u allura qed inħalliha għad-diskussjoni.

Fid-diskussjoni hawnhekk għandi ż-żewġ gruppi, għandi l-Oppożizzjoni u għandi l-Gvern.

DEBORAH SCHEMBRI: Sur President, għandi bżonn kopja għax kont imsiefra fuq xogħol tal-Parlament u m'għandix.

MR SPEAKER: Mhijiex problema, ngħaddulek kopja.

Hawnhekk qed nara rappreżentazzjoni tan-Network Publications, il-kuntrattur magħżul mill-Bank of Valletta għall-esibizzjoni permanenti tal-istorja parlamentari u kostituzzjonali; diġà għamlu l-preżentazzjoni tagħhom kif se tkun u allura qed nistaqsikom dwar il-proposta li huma diġà ssottomettew.

Hemm ħafna domandi, jiġifieri, forsi nisimgħu r-reazzjoni Onor. Carmelo Abela.

Jekk m'għandekx informazzjoni min-naħa tal-Gvern, mhijiex problema.

CARMELO ABELA: Sur President, idealment titniżżel fuq l-aġenda.

Jien ma ġejtx preparat biex nitkellmu la fuq il-bini u lanqas fuq affarijiet oħra marbuta mal-Parlament il-ġdid.

Dak kien il-punt, Sur President, bl-ebda diżrispett lejk, anzi.

MR SPEAKER: Qabel tkompli, mhux kwestjoni ta' diżrispett, għax għaddejt ir-rapport.

Ir-rapport tajtu xi xahar ilu fejn kollha kemm intom tlabtuni r-rapport min-naħa tal-iSpeaker; dak għamiltu u għaddejtu.

Skużani, Onor. Deborah Schembri, m'għandhiex kopja, imma nagħtihielek issa.

Għaddejt kopja lil kulħadd.

Irrid, għall-inqas, reazzjoni fuq dak ir-rapport.

CARMELO ABELA: Ir-rapport li inti ġentilment għaddejtilna wara li ħdimtu fuqu, jittratta l-bżonnijiet u l-funzjonijiet tal-Parlament illum, l-attivitajiet li jsiru hawnhekk, in-numru tal-istaff eċċ. u dak kollu li hemm bżonn.

Huwa rapport tajjeb, komprensiv li aħna nsibuh utli ħafna biex naraw x'qed jiġri f'din il-binja bħalissa.

M'għandix informazzjoni oħra ta' x'se jiġri għada pitgħada u meta u jekk se jiċċaqlaq, u allura s-suġġeriment umli tiegħi jkun li, jekk fil-każ inħossu l-bżonn li niltaqgħu f'dan il-Kumitat apposta fuq hekk, isir dan, imma nkun irrid nikkonsulta ma' min qed jaħdem fuq dan il-proġett u naraw x'se jiġri.

MARIO DE MARCO: Jekk qed nifhem sew lill-Onor.

Abela; min-naħa tal-Gvern għadha ma tteħditx deċiżjoni dwar jekk il-binja l-ġdida tal-Parlament hijiex se tintuża għal skopijiet ta' Parlament jew le.

MR SPEAKER: L-Onor.

CARMELO ABELA: Sur President, m'iniex f'pożizzjoni li nwieġeb għal dan.

Li naf huwa dak li ntqal fil-pubbliku u anke dak li qal il-Prim Ministru, li binja minnhom fejn hemm iċ-Chamber ma tista' tintuża għall-ebda ħaġa oħra ħlief għall-Parlament.

Il-mistoqsija hija x'jista' jsir minn spazji oħrajn bħal uffiċċji.

Dak li ntqal pubblikament, imma at this point, illum, m'għandix informazzjoni, u għalhekk għamilt dak is-suġġeriment.

MARIO DE MARCO: Sur President, m'għandix diffikultà li jkollna seduta ad hoc imma f'diskors ieħor kont fhimt li l-Prim Ministru xtaq li l-bini ma jkunx biss għall-Parlament u għall-parlamentari, imma jekk jista' jkun ikun miftuħ għall-pubbliku.

Ma jfissirx li mhux se jkun Parlament, imma li kemm jista' jkun il-binja, li hu stess iddeskriva bħala masterpiece tal-Perit Renzo Piano, tkun tista' titgawda mhux biss mid-Deputati u l-funzjonarji imma anke mill-pubbliku in ġenerali, kif isir f'parlamenti oħrajn, u r-realtà hi kif isir f'din il-binja fejn filgħodu jiġu t-turisti u jaraw il-binja u filgħaxija nużawha għas-seduti.

MR SPEAKER: Onor. de Marco, kif qed tgħid tajjeb inti, fir-rapport li għaddejtilkom min-naħa tiegħi, hemm ukoll dwar l-aċċessibilità hi idea tajba li nerġgħu niltaqgħu u nipprovaw nagħmlu laqgħa ad hoc fuq dan.

MARIO DE MARCO: Sur President, min-naħa tal-grupp parlamentari tagħna, żgur nista' nikkonferma li aħna naqblu dwar l-użu ta' din il-binja għall-Parlament, u naqblu wkoll li l-binja tkun kemm jista' jkun aċċessibbli għall-pubbliku, jiġifieri m'għandna l-ebda diffikultà.

M'għandna l-ebda diffikultà wkoll li l-foyers ta' din il-binja jintużaw mhux biss għal skop ta' storja tal-Parlament, imma anke għal skopijiet kulturali.

Min għandu esperjenza ta' binjiet oħrajn parlamentari fl-Ewropa u pajjiżi oħrajn, jaf li ma jsirux biss esibizzjonijiet politiċi jew storiċi imma jista' jingħata wkoll spazju għall-artisti Maltin.

Inti qajjimt ukoll l-issue tal-ftehim tal-Bank of Valletta u n-Network Publications.

Jekk m'iniex sejjer żball, diġà kien sar ftehim iffirmat mill-President tal-Kamra, il-predeċessur tiegħek Dr Michael Frendo, flimkien mal-BOV, jiġifieri diġà hemm ftehim.

Min-naħa tagħna m'għandna l-ebda diffikultà b'dan il-ftehim.

MR SPEAKER: Onor. de Marco, ejja nieħdu dak li kont qed titkellem fuqu issa.

Fir-rapport tiegħi, kemm fil-paġna 3 kif ukoll fil-paġna 4, hemm dwar l-użu tal-Parlament fejn irreferejt għalih bħala 'Non-parliamentary activities', ċjoè l-użu tal-Parlament, kif qal il-Prim Ministru, mill-pubbliku.

Iva, dwar il-kwestjoni tal-kuntratt dwar l-esibizzjoni parlamentari, dak huwa kuntratt bejn is-soċjetà Network Publications u l-Bank of Valletta.

Qegħdin hawn fil-Kumitat tal-Kamra biex minn issa 'l quddiem we endorse u niddeċiedu.

Naqbel mal-Onor.

Carmelo Abela li għandna jkollna data biex niddiskutu dan kollu.

Il-ftehim li hemm bejn il-Bank of Valletta u n-Network Publications ma kellniex x'naqsmu miegħu, hija xi ħaġa bejn il-Bank of Valletta u n-Network Publications.

Again, hija parti minn dan kollu li rridu niddeċiedu dwaru.

Dwar data, naħseb li naqblu li għandna niltaqgħu bix nitkellmu fuq il-Parlament il-ġdid.

L-Onor.

CARMELO ABELA: Sur President, jekk tippermettili, il-ftehim bejn il-Fondazzjoni li twaqqfet u l-Bank of Valletta huwa biex issir dik l-esibizzjoni, mhux fejn għandha ssir l-esibizzjoni.

Dik diġà għamilnieha ċara.

MR SPEAKER: Li ssir, u ssir fil-Parlament, qiegħda miktuba.

CARMELO ABELA: Nafu li kellna preżentazzjoni hawnhekk tax-xogħol qed isir fuq il-wirja eċċ., imma niftakar li kont għamiltha ċara li sa issa m'hemm l-ebda deċiżjoni ta' fejn se ssir bħala sit, bħala post; hija reġistrata.

MR SPEAKER: Il-ftehim li hemm bejn il-fondazzjoni u l-Bank of Valletta … Le, mhux kwestjoni ta' recording, hija kwestjoni ta' ftehim.

Fil-ftehim hemm miktub li ssir fil-Parlament.

CARMELO ABELA: Hemm ftehim li ssir preżentazzjoni, imma mhux fejn as such.

MARIO DE MARCO: Sur President, mill-memorja tiegħi, jidhirli li kienet deskritta li se ssir fil-binja tal-Parlament il-ġdid.

Tant hu hekk li, kien hemm anke floor plan tal-foyer tal-binja l-ġdida u jiddeskrivi wkoll fejn se ssir u mhux se ssir.

Niftakar li kont rajt floor plan tal-area, jiġifieri kien ċar ħafna dak il-ftehim.

MR SPEAKER: Dwar x'hemm miktub fil-kuntratt, kulħadd għandu kopja imma ħaġa żgħira ...

MARIO DE MARCO: Li niftakar hi l-preżentazzjoni li kienet saritilna.

CARMELO ABELA: Il-preżentazzjoni li kienet saritilna, kif ikkonfermalna l-Iskrivan, issir fil-Parlament.

Il-Parlament qiegħed hawnhekk.

MR SPEAKER: Il-Parlament, s'issa, qiegħed hawn.

Jekk il-Parlament jiċċaqlaq, il-Parlament ma jibqax hawn, jiġifieri l-interpretazzjoni tal-kuntratt huwa Parlament.

CARMELO ABELA: Ejja nieħdu li l-Parlament se jimxi minn hawn, il-post fejn tiġi magħmula jiġi indikat mhux minn min se jagħmel ir-rappreżentazzjoni imma mill-Fondazzjoni.

Ejja ngħidu li se nimxu minn hawnhekk.

MR SPEAKER: Il-Fondazzjoni diġà għamlet il-kuntratt.

CARMELO ABELA: Naqbel miegħek.

Aħna kellna preżentazzjoni li dik il-wirja se ssir f'din it-tali area imma l-area m'għandhiex tkun definita minn min se jagħmel il-wirja.

MR SPEAKER: Il-wirja se tagħmilha in a vacuum?

Il-wirja mhux fi spazju tagħmilha?

DAVID AGIUS: Onor. Carmelo Abela, il-preżentazzjoni li ngħatatilna, ingħatatilna fil-Parlament il-ġdid.

CARMELO ABELA: Forsi m'iniex qed nispjega ruħi tajjeb.

Ejja ngħidu li se niċċaqalqu minn hawnhekk u se mmorru fis-sit tal-Parlament il-ġdid.

Aħna kellna preżentazzjoni hawnhekk fejn intqalilna li din il-wirja se ssir taħt il-binja, jekk niftakar tajjeb, f'dan l-ispazju.

DAVID AGIUS: Tal-Parlament il-ġdid.

CARMELO ABELA: Imma jista' jkun hemm spazju ieħor fejn issir mhux f'dak il-post as such.

Qed naqblu fuq din?

DAVID AGIUS: Ma naħsibx.

MR SPEAKER: Qed nipporva nsegwi l-argument tiegħek.

Aħna qed nitkellmu fuq Parlament.

CARMELO ABELA: Mela, din il-wirja se ssir fejn ikun hemm il-bini tal-Parlament.

Jekk il-Parlament se jiċċaqlaq minn hawnhekk, il-post fejn issir din il-wirja irid jiġi indikat skont il-każ.

DAVID AGIUS: Bir-rispett kollu, aħna għamilna sagħtejn preżentazzjoni, kieku saret f'din il-kamra, konna nifhmu li l-wirja se ssir f'din il-kamra u nafu li din il-kamra imma kellna preżentazzjoni, sa fejn niftakar tajjeb, li fiha visually rajna l-Parlament il-ġdid, rajna d-daħla tal-Parlament il-ġdid, qalulna fejn, kif u come u skont l-area li hemm.

CARMELO ABELA: Min iddeċieda li ssir f'dik l-area?

DAVID AGIUS: Ġiet deċiża mill-pjanti li dejjem kellna u li l-Parlament dejjem kellu jkollu dik l-area.

MR SPEAKER: Ħaġa żgħira għax nagħmlu referenza għall-Minuti.

L-Onor.

DEBORAH SCHEMBRI: Sur President, l-ewwel nett, qegħdin nitkellmu fuq żewġ binjiet, binja fejn hemm iċ-Chamber u binja oħra fejn hemm l-uffiċċji.

Din il-parti tal-esibizzjoni li qegħdin tgħidu hija fil-parti fejn hemm l-uffiċċji.

Jekk lanqas għadu biss deċiż jekk dawn l-uffiċċji humiex se jintużaw għall-Parlament … il-parti tal-binja fejn hemm iċ-Chamber qed ngħidu li dik se tintuża bħala Parlament; jekk il-parti tal-uffiċċji lanqas għadu biss deċiż jekk humiex se jkunu parti mill-Parlament, allura aħna qegħdin ngħidu li dik il-parti tal-binja se jkun hemm fiha din il-wirja meta jista' jkun li dik il-binja mhux se tintuża għall-Parlament?

Ma tistax tiġi deċiża fejn se tkun din il-wirja qabel ma jiġi deċiż x'se jsir minn dik il-parti tal-binja.

MARIO DE MARCO: Sur President, bil-kunsens tal-Iskrivan tal-Kamra, qed nagħmel referenza għall-ftehim li ġie ffirmat bejn il-Fondazzjoni u l-Bank of Valletta bħala trustee u jirreferi għal esibizzjoni li għandha tkun miftuħa fil-Parlament fejn ninsabu llum, imma ladarba jiċċaqlaq il-Parlament, l-esibizzjoni tiġi trasferita.

Dwar l-ispazju, jekk qed nifhem sew, hemm referenza f'annex 1 għal Kumitat Eżekuttiv li fuqu jkollu rappreżentanti tal-BOV, il-President tal-Karma u l-Whips ta' kull naħa tal-Kamra; u waħda mill-funzjonijiet ta' dan il-Kumitat hija li jsib l-ispazju prominenti għal din l-esibizzjoni.

CARMELO ABELA: L-Onor. de Marco qed jikkwota mill-kuntratt, dak li kont qed nipprova ngħid.

MR SPEAKER: Waqqaftu lill-Onor. de Marco għax għedtli li kont qed tiftiehem.

Onor. Carmelo Abela, Onor. Mario de Marco, naqblu li għandna nagħmlu data viċina ħalli anke inti, ġustament, tkun tista' tikkonsulta.

L-uniku suġġeriment importanti li, l-ewwel nett, biex inkunu nafu l-way forward, jiġifieri jekk il-way forward hija li se jkun hemm il-Parlament il-ġdid, hemm bżonn li nkunu nafu sa meta huwa intiż li jsir iċ-ċaqliq.

Għaliex?

Insa aħna bħala Deputati, is-sinjuri warajna tan-Network Publications u tal-Bank of Valletta għandhom jippreparaw l-esibizzjoni biex ikunu adempjenti mal-kuntratt; mod jekk aħna se nibqgħu f'din il-binja għal tliet xhur oħra, mod jekk aħna se nibqgħu f'din il-binja għal sentejn oħra.

Jekk se nibqgħu f'din il-binja għal ftit xhur oħra allura ma naħsibx li vale la pena li wieħed joqgħod jagħmel esibizzjoni għal spazju li se jerġa' jiċċaqlaq tliet xhur oħra, allura jaqbillek tiddisinja l-esibizzjoni għall-ispazju l-ġdid.

Imma mill-banda l-oħra, jekk se nibqgħu hawnhekk għal perijodu mhux qasir, allura jagħmel sens li nidentifikaw spazju f'din il-binja fejn issir l-esibizzjoni fil-Parlament attwali, li eventwalment se tiċċaqlaq għall-Parlament il-ġdid.

Wieħed irid ikun jaf it-timeframes.

MR SPEAKER: L-Onor.

CARMELO ABELA: Sur President, naqbel ma' dak li qed jgħid l-Onor. de Marco.

Dak li hu stess ikkwota mill-kuntratt jitkellem ukoll li, jekk il-wirja tkun lesta qabel u tkun hawnhekk, imbagħad se timxi għall-Parlament il-ġdid.

Nifhem dak li qal dwar l-importanza tat-timeframes peress li nafu li x-xogħol fuq il-wirja għadu għaddej u ma naħsibx li se jkun lest fi żmien qasir; naħseb li għad fadal ammont sostanzjali ta' xogħol xi jsir fuq din il-wirja.

Altru tliet xhur, altru sentejn, altru tliet snin.

Għalhekk m'iniex f'pożizzjoni li ngħid iktar milli naf.

MR SPEAKER: Kelli laqgħat man-Network Publications li hawn ir-rappreżentanti tagħhom, laqgħat per konsegwenza tax-xogħol li kien diġà sar mill-ex Speaker Dr Michael Frendo.

Ix-xogħol huwa avvanzat ħafna, anzi mill-aħħar laqgħa li kelli magħhom jidher li qegħdin f'pożizzjoni li tittieħed deċiżjoni dwar l-availability tal-ispazju eċċ. Naħseb li fuq l-istess suġġeriment tal-Onor.

Carmelo Abela nagħmlu laqgħa ta' dan il-Kumitat u npoġġu fuq l-aġenda l-item tal-bini l-ġdid tal-Parlament, dak kollu li jinkwadra dwar l-użu tiegħu inkluż l-analiżi fuq ir-rapport li qed nistenna mingħandkom, naqblu fuq data li nagħmluha dan ix-xahar.

Għiduli intom.

CARMELO ABELA: Sur President, nixtieq nippreċiża punt, għedt li x-xogħol għadu lura abbażi ta' dak li konna smajna fil-Kumitat, jiġifieri jekk issa kien hemm punti oħrajn ma nafx, forsi l-impressjoni tiegħi biss, f'dak is-sens; għax konna smajna, imma l-bqija ma nafx informazzjoni oħra.

MR SPEAKER: Bil-permess tal-Kumitat, hawn rappreżentant tan-Network Publications, jekk taqblu nressquh quddiem il-Kumitat biex isirulu l-mistoqsijiet dwar fejn wasal ix-xogħol.

CARMELO ABELA: M'għandix problema.

DAVID AGIUS: M'għandix problema.

MR SPEAKER: Wieħed minnkom, jekk jogħġbu, jersaq mal-mejda.

Ara, Sur Formosa, ħalli nistaqsik domanda jiena bħala President ta' dan il-Kumitat.

Tista' tgħidilna fiex wasal ix-xogħol u jekk issir deċiżjoni dwar il-Parlament il-ġdid eċċ. intom bħala kumpanija li dħaltu fi ftehim mal-Bank of Valletta, fiex wasaltu u kemm tikkakolaw li tirrikjedu żmien jekk nagħtukom data.

IS-SUR JOHN FORMOSA: Ix-xogħol preparattiv kollu lest.

Aħna, li qegħdin nagħmlu bħalissa huwa li nistennew il-go-ahead biex nixtru l-apparat u nqabbdu lis-software people biex jibdew jaħdmulna s-software.

Għandna maximum sakemm jiġi l-apparat minn barra, ngħidu aħna tliet xhur mil-lum.

Imma għandna bżonn xi tip ta' go-ahead.

MR SPEAKER: Ejja ngħidu li l-Parlament jiġi trasferit għall-binja l-ġdida f'Novembru jew Diċembru li ġej, allura trid li jkollok deċiżjoni tal-inqas f'Awwissu.

Biex inkunu nafu fejn qegħdin.

IS-SUR JOHN FORMOSA: Sal-aħħar ta' dan ix-xahar ikolli bżonn inkun naf għax irrid inkun naf fejn qiegħed.

Ħafna minn dan l-apparat ġej mill-Italja u mill-Ingilterra.

Allura jekk jirnexxieli nagħmel l-ordni qabel il-Ferragosto dejjem ikun aħjar biex nisperaw li x-xogħol jasal sa Settembru.

Għax imbagħad ikollna ħafna u ħafna xogħol ta' software, operations, eċċ.

MR SPEAKER: Ovvjament il-go-ahead mhux mingħandna tieħdu għax inti qiegħed b'kuntatt mal-BOV.

(Interruzzjonijiet)

IS-SUR JOHN FORMOSA: Mr Speaker irid jagħtina l-go-ahead biex nibdew ix-xogħol.

MR SPEAKER: L-Onor.

CARMELO ABELA: Żewġ domandi: bħala kontenut tal-wirja huwa lest, hux hekk?

IS-SUR JOHN FORMOSA: Il-kontenut huwa kważi lest.

Irid jiġi approvat minn Mr Speaker u l-Whips taż-żewħġ naħat.

CARMELO ABELA: Qed nistaqsi dan għaliex kienet waħda mill-mistoqsijiet li kienu saru fil-preżentazzjoni tagħhom.

Kienu ssemmew anke xi ismijiet li kellhom jiġu kkonsultati bħala persuni esperti.

IS-SUR JOHN FORMOSA: Qabel dan konna għamilna CD u għamilna wkoll ktieb għat-tfal, li kien ġie approvat mill-Whip tal-Oppożizzjoni u l-Whip tal-Gvern ta' dak iż-żmien.

Il-persuna li kien għinna ħafna kien il-Professur Henry Frendo.

Ħafna mix-xogħol diġà sar.

Ovvja, peress li l-esibizzjoni is a live exhibition, u fil-futur jistgħu jitbiddlu xi liġijiet bħall-Kostituzzjoni, żgur li jkollkom bżonn li terġgħu taraw il-kontenut kollu.

Irid l-ewwel jiġi approvat minn Mr Speaker.

L-Onor.

DEBORAH SCHEMBRI: L-apparat u s-software li tridu ġġibu minn barra xorta jrid jiġi, kemm jekk isir f'dan il-bini tal-Parlament kemm jekk isir fil-bini tal-Parlament il-ġdid.

M'hemmx kwestjoni ta' meta se ngħidulkom li se mmorru fil-bini l-ġdid jew le.

L-esibizzjoni issir fejn issir, se ssir.

Mela jista' jinxtara.

IS-SUR JOHN FORMOSA: Ovvjament, peress li dan huwa apparat għali ħafna, għandna bżonn xi tip ta' approvazzjoni lill-Bank of Valletta biex jgħidilna li kollox sew, go ahead!

IS-SUR JOHN FORMOSA: Għalissa le, però fl-aħħar, fi żmien tlieta jew erba' xhur, tgħidulna ...

DEBORAH SCHEMBRI: Imma biex tixtru dan l-apparat m'għandkomx bżonn tkun tafu jekk hux f'dan il-Parlament jew fil-Parlament il-ġdid.

IS-SUR JOHN FORMOSA: Le, m'hemmx għalfejn, le.

DEBORAH SCHEMBRI: Ejja ngħidu li ssir f'dan il-Parlament, għax s'issa għadhom mhux deċiżi t-time frames, eċċ., x'ikun hemm bżonn biex il-wirja ġġorrha minn hawn għall-Parlament il-ġdid?

IS-SUR JOHN FORMOSA: Irid jinqala' kollox.

Forsi tieħu ġimgħa jew għaxart ijiem xogħol.

DEBORAH SCHEMBRI: Grazzi.

MR SPEAKER: L-ispejjeż biex tiċċaqlaq minn hawn ...

IS-SUR JOHN FORMOSA: Biex immorru xi mkien ieħor, naħseb li l-Bank of Valletta jkopriha.

L-Onor.

DAVID AGIUS: Jien nixtieq nenfasizza punt wieħed biss: li dak li kien miftiehem qabel jibqa' jiġi onorat.

Kull ma ħa jidher f'din l-esibizzjoni min-naħa tagħna narawh u mmexxu fuqu.

Dan ma jeħodlokx ġurnata lanqas.

Trid tikkonsulta wkoll man-naħa tagħna kif għamilna qabel.

L-esibizzjoni, kif jiena fhimt, ħa tkun interattiva.

Naħseb li aħna nixtiequ nkunu nafu wkoll kif ħa taħdem, li mhux għall-argument ritratti ta' xi ħadd ikunu kbar u ta' ħaddieħor ikunu żgħar, għax ikollok il-problemi ma' min ħa jiġi biex jara din l-esibizzjoni, bħalma kellna problemi min jissemma jew lew fil-ktieb u min jidher jew le fil-video.

Sa dak id-dettall daħlu!

Din neħduha li hija xi ċajta, imma mhijiex ċajta!

DAVID AGIUS: Meta rajna l-video kien hemm min ġibed l-attenzjoni li ma kienx hemm ismijiet taħt ċertu nies u taħt oħrajn kien hemm.

Naħseb li bħala Parlament m'għandniex għalfejn ikollna dawn il-problemi minħabba dawn it-tip ta' affarijiet.

Naħseb li l-interattività li ħa jkun fiha din it-tip ta' esibizzjoni rridu nagħmluha b'serjetà biex ħadd ma jaħseb li xi ħadd qed jiġi vvantaġġat fuq xi ħadd ieħor.

Naħseb li m'għandniex problemi.

Nistgħu niftiehmu fuq data?

Ħa nissuġġerixxi data jekk ma jimpurtax.

Inti l-ġimgħa d-dieħla taħseb li tajjeb?

Allura nifhem li ħa niltaqgħu waqt ir-recess.

Tajjeb?

Niftiehmu fuq data iktar tard.

Insibu data u nikkomunikawha lilkom?

Illum it-8 ta' Lulju; jien qed nikkalkula li sad-29 ta' Lulju nkunu diġà ltqajna.

DAVID AGIUS: Aħjar nagħmlu data.

MR SPEAKER: Araw nistgħux niltaqgħu fit-23 ta' Lulju.

DE MARCO: Huwa possibbli li nagħmluha fit-30 ta' Lulju?

MR SPEAKER: It-30 ta' Lulju, tajjeb.

Tard filgħodu?

Għiduli intom.

Dakinhar fl-10.00 a.m. għandi xi parlamentari mill-House of Commons.

Forsi għandi nofs siegħa.

Niltaqgħu għas-1.00 p.m.?

Jekk jinqala' xi ħaġa sadanittant, ovvjament ninfurmakom.

Tajjeb hekk?

L-Onor.

CARMELO ABELA: Xtaqt tweġiba dwar dak li kien staqsa l-Onor.

Agius fis-seduta ta' qabel fejn iddiskutejna l-issue tal-immigrazzjoni u staqsa jekk hemmx xi ħsieb li, kif ġara fil-Leġiżlatura li għaddiet, jerġa' jiġri din id-darba.

CARMELO ABELA: Il-ħsieb huwa l-istess.

Bażikament, il-Kumitat dwar l-Affarijiet Soċjali ħa jinbidel f'kumitat dwar l-immigrazzjoni.

Kif kien ġara fil-Leġiżlatura li għaddiet, u anke bl-istess terms of reference li kien hemm.

DAVID AGIUS: Min-naħa tagħna nista' nirrapporta li ż-żewġ rappreżentanti tagħna ħa jkunu l-Onor.

Meta jridu, il-Kumitat jista' jibda.

CARMELO ABELA: Kif kien isir fil-Leġiżlatura li għaddiet.

Il-Kumitat dwar l-Affarijiet Soċjali huwa ppresedut mill-Onor.

Jista' jkun hemm xi tibdil tal-membri min-naħa tal-Gvern ukoll; pereżempju, il-Ministru li huwa responsabbli mill-immigrazzjoni mhuwiex membru tal-Kumitat.

Allura jekk ħa jiġi diskuss dan is-suġġett, definittivament ikun membru f'dan il-Kumitat.

DAVID AGIUS: It-terms of reference ta' qabel kienu li jkollok iċ-Chairperson tal-Kumitat dwar l-Affarijiet Soċjali u jinħatru nies oħra, apparti mill-Kumitat dwar l-Affarijiet Soċjali, imbagħad il-Ministru jiġi fil-Kumitat u jirrispondi d-domandi u mhux ikun parti mill-Kumitat.

Inkella ma jkunx hemm lok li inti tagħmel domanda lil min qiegħed fil-Kumitat stess.

Ikunu membri oħrajn.

Qed ngħidlek hekk għax kont membru jien ukoll.

MR SPEAKER: Min-naħa tal-Oppożizzjoni nafu l-ismijiet.

Għandek l-Onor.

Onor. Deborah Schembri, il-Kumitat jibqa' l-istess imma jinbidlu l-Membri.

Tajjeb?

Hemm iktar items?

Għaliex fil-Kumitat tiegħi bħalissa hemm tliet rappreżentanti tal-Oppożizzjoni u semmejtuli tnejn.

Min se jinbidel?

DAVID AGIUS: Il-Kumitat li jiffoka fuq l-immigrazzjoni irregolari kien magħmul minn nies differenti mill-Kumitat dwar l-Affarijiet Soċjali proprja, biex il- Kumitat dwar l-Affarijiet Soċjali jibqa' jaħdem b'mod.

DEBORAH SCHEMBRI: Kemm għandu nies fih?

DAVID AGIUS: Ħamsa konna d-darba l-oħra.

Issa jekk tridu tbiddluh … Kien hemm iċ-Chairman ...

MR SPEAKER: Jista' jkollok Membri li diġà jkunu parti minnu.

Kellek xi ħaġa oħra?

DAVID AGIUS: Konna ftehemna li inti tistħarreġ il-possibbiltà li stqarrijiet għall-istampa dwar xogħol li jsir - u nikkwota mill-Minuti - minn delegazzjonijiet parlamentari barra minn Malta jinħarġu mill-uffiċċju tiegħek, Mr Speaker, u mhux mid-Dipartiment tal-Informazzjoni.

Kellek xi ftit follow-up fuq din?

Jew inkella nagħmluha fil-laqgħa li jmiss?

Imma nixtiequ li naħdmu ftit fuqha jekk ma jimpurtax.

MR SPEAKER: Minn dakinhar li qajjimtha, Onor. David Agius, jien ħadt l-inizjattiva li min-naħa tagħna jkun hemm kuntatt dirett mal-istampa.

Però, biex nidħlu iktar fil-fond tal-proċedura ta' kif se naħdmu minn issa 'l quddiem, inqajmuha wkoll fil-laqgħa li jmiss tal-Kumitat.

B'hekk inkun nista' ngħidlek kif qed naħdmu u ma naħdmux.

Tkun item fl-aġenda li jmiss.

DAVID AGIUS: Biex tkun uffiċjali f'dan il-Kumitat nixtieq ninforma lil dan il-Kumitat - diġà għamilnieha b'mod elettroniku via e-mail - li l-membri tagħna min-naħa tal-Oppożizzjoni għall-Grupp Parlamentari dwar il-Kapitali Kulturali Ewropea ħa jkunu l-Onor.

Francis Zammit Dimech, li diġà huma infurmati.

MR SPEAKER: Tajjeb.

Xi ħaġa oħra?

Hemm xi items oħra?

Nirringrazzjakom.

Il-laqgħa tintemm issa.

Fid-8.50 p.m. il-Kumitat aġġorna għal nhar it-Tlieta, 30 ta' Lulju 2013, fis-1.00 p.m.

Proceedings, agenda, minutes and transcripts of the parliamentary committees hbc


KUMITAT PERMANENTI DWAR IX-XOGĦOL TAL-KAMRA

LAQGĦA NRU.

It-Tnejn, 8 ta' Lulju 2013

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta,

fis-6.45 p.m.

Anġlu Farrugia, ippresjeda.

PREŻENTI

L-Onor.

Louis Grech, Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, l-Onor.

Fuq punt imqajjem mill-Onor.

Carmelo Abela, il-Kumitat qabel li f'paġna 1 tal-Minuti tal-Laqgħa Nru 5 li saret fil-25 ta' Ġunju, 2013, minnufih wara l-kliem "u l-Onor.

Silvio Schembri." kellu jidħol dan il-paragrafu li ġej:

"L-Onor.

Carmelo Abela informa lill-Kumitat li għal din il-laqgħa l-Onor.

Silvio Schembri kien se jissostitwixxi lill-Onor.

Il-Minuti tal-Laqgħa Nru 5 li saret fil-25 ta' Ġunju, 2013, kif emendati, kienu kkonfermati.

XOGĦOL TAL-KAMRA

L-Onor.

Carmelo Abela informa lill-Kumitat li l-ħsieb tal-Gvern kien li:

1. d-diskussjoni fuq it-Tieni Qari tal-Abbozz ta' Liġi dwar il-Protezzjoni ta' Informatur - Abbozz Nru 12 – kellha tkompli fis-seduta ta' nhar it-Tnejn 8 ta' Lulju 2013, u tagħlaq fis-seduta ta' nhar l-Erbgħa 10 ta' Lulju 2013, u li dan l-Abbozz ta' liġi kellu jgħaddi mill-istadji kollha tiegħu qabel ir-recess tas-sajf;

2. fis-seduta ta' nhar it-Tlieta, 9 ta' Lulju 2013, kellha tiġi diskussa u titqiegħed għall-vot il-Mozzjoni Nru 60 imressqa mill-Onor.

George Pullicino fl-4 ta' Lulju 2013 - Mozzjoni biex jiġi emendat Avviż Legali Nru. 155 tal-2013 taħt l-Att dwar l-Amministrazzjoni Pubblika (Kap. 497) Regolamenti tal-2013 dwar il-Bord tal-Appell għall-Akkwist tal-Enerġija u Karburanti;

3. l-Mozzjoni Nru 49 ippreżentata mid-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali fit-12 ta' Ġunju 2013 - Mozzjoni sabiex isiru emendi konsegwenzjali fl-Ordnijiet Permanenti tal-Kamra tad-Deputati wara l-introduzzjoni tal-Kumitati Magħżula – kellha titressaq għall-vot qabel ir-recess tas-sajf;

4. fis-seduti ta' nhar it-Tnejn 15 ta' Lulju 2013 u ta' nhar it-Tlieta 16 ta' Lulju 2013 kellha titkompla u tagħlaq id-diskussjoni fuq it-Tieni Qari tal-Abbozz ta' Liġi li jemenda diversi liġijiet dwar il-funzjonijiet tal-Membri Parlamentari – Abbozz Nru 9 - u li dan l-Abbozz ta' liġi kellu jgħaddi mill-istadji kollha tiegħu qabel ir-recess tas-sajf; u li

5. fis-seduta ta' nhar l-Erbgħa, 17 ta' Lulju 2013 kellha tibda d-diskussjoni fuq it-Tieni Qari tal-Abbozz ta' Liġi dwar is-Saħħa – Abbozz Nru 11.

Il-Kumitat qabel mal-pjan tax-xogħol propost.

Għal mistoqsija tal-Onor.

David Agius dwar meta kellhom jiġu diskussi ż-żewġ private members bills imressqa mill-Oppożizzjoni, l-Onor.

Carmelo Abela informa lill-Kumitat li filwaqt li ma kienx f'pożizzjoni li jagħti data dwar il-Mozzjoni Nru. 61 imressqa mill-Onor.

Jason Azzopardi fl-4 ta' Lulju 2013 - L-Ewwel Qari tal-Abbozz ta' Liġi msejjaħ Att tal-2013 li jemenda l-Kodiċi Kriminali, Kap. 9 tal-Liġijiet ta' Malta, fir-rigward tal-Mozzjoni Nru 53 ippreżentata mill-Onor.

Claudette Buttigieg fl-20 ta' Ġunju 2013 - Abbozz ta' Liġi msejjaħ Att tal-2013 li jemenda l-Kostituzzjoni ta' Malta (Emenda Nru.l) – il-ħsieb tal-Gvern kien li din tiġi diskussa meta l-Parlament jerġa' jiltaqa' wara r-recess tas-sajf.

XOGĦOL IEĦOR

Il-Kumitat qabel li l-kuntratt ta' sitt xhur ta' Ms Pauline Abela bħala rappreżentant tal-parlament nazzjonali fi Brussell li kien jiskadi fl-1 ta' Awwissu 2013, kellu jiġġedded għal sitt xhur oħra.

L-Onor.

Mario de Marco ssuġġerixxa li jiżdied il-kuntatt bejn ir-Rappreżentant tal-Parlament Malti u l-Membri Parlamentari.

Id-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, l-Onor.

Louis Grech qabel ma' din il-proposta.

L-Onor.

Carmelo Abela informa lill-Kumitat li peress li ż-żjara uffiċjali f'Malta mill-President tal-Kunsill Ewropew, Herman Van Rompuy kienet ġiet posposta b'ġurnata, l-indirizz tiegħu lill-Parlament Malti kien se jsir f'seduta speċjali nhar il-Ħamis, 11 ta' Lulju 2013 fit-3.30 p.m. Il-Kumitat qabel li l-arranġamenti l-oħra għal dik is-seduta, inkluż is-sekwenza tal-kelliema, jibqgħu kif kienu miftiehma fl-aħħar laqgħa tal-Kumitat.

L-iSpeaker Anġlu Farrugia informa lill-Kumitat li bil-ħsieb li jitjieb il-livell ta' support lill-Membri Parlamentari, beda jiġi implimentat l-eżerċizzju ta' capacity building mill-Uffiċċju tal-Iskrivan tal-Kamra bil-ħruġ ta' applikazzjonijiet għal Skrivan Assistent, Skrivani tal-Kumitati u Research Analysts.

Huwa qal ukoll li kien qiegħed isir kull sforz biex tissaħħaħ is-sezzjoni tat-Teknoloġija tal-Informatika pemezz ta' għajnuna biex uffiċjali f'dan il-qasam ikomplu bl-istudji tagħhom.

L-iSpeaker Anġlu Farrugia ġab għall-attenzjoni tal-Kumitat korrispondenza li kien irċieva mid-Deputat Chairman tal-Public Broadcasting Services Ltd, is-Sur Albert Marshall dwar il-possibiltà li t-trasmissjoni tas-seduti parlamentari minflok li tibqa' ssir fuq ir-radju, tibda ssir fuq mezzi oħra ta' komunikazzjoni, bħall-internet u l-istazzjon televiżiv TVM2.

Il-Kumitat qabel li għandha tintbagħat risposta fis-sens li filwaqt li t-trasmissjoni fuq il-frekwenza tar-radju 106.6 m'għandhiex titwaqqaf, għandu jsir kull sforz biex il-ħidma parlamentari tingħata iktar pubbliċità, anke permezz ta' wħud mill-proposti msemmija fl-ittra tas-Sur Marshall stess.

L-Onor.

Carmelo Abela informa lill-Kumitat li kellhom jitressqu żewġ mozzjonijiet biex jemendaw il-mozzjonijiet Nri 44 u 45 dwar il-ħatra ta' Awditur Ġenerali u Deputat Awditur Ġenerali, u li fuq parir tal-Avukat Ġenerali dawn il-mozzjonijiet kellhom bżonn l-approvazzjoni taż-żewġ terzi tal-Membri kollha tal-Kamra ai termini tal-artikolu 108 tal-Kostituzzjoni ta' Malta.

L-Onor.

David Agius qal li min-naħa tal-Oppożizzjoni ma kien hemm ebda oġġezzjoni.

Il-Kumitat qabel li fil-laqgħa li jmiss il-Kumitat għandu jkompli d-diskussjoni dwar l-użu tal-bini tal-Parlament il-ġdid.

Ġiet diskussa wkoll l-esibizzjoni dwar l-istorja parlamentari u kostituzzjonali li kienet qed titħejja minn Network Publications, il-kuntrattur li ntgħażel mill-Bank of Valletta li kien qiegħed jiffinanzja din l-esibizzjoni.

Waqt id-diskussjoni ġie mistieden is-Sur John Formosa minn Network Publications biex jirrispondi għal xi domandi li saru mill-membri tal-Kumitat dwar din il-materja.

L-Onor.

Carmelo Abela informa lill-Kumitat li l-Gvern kien beħsiebu jerġa' jwaqqaf l-istruttura li kellu l-Kumitat dwar l-Affarijiet Soċjali fil-leġiżlatura preċedenti biex ikun jista' jiffoka fuq il-kwestjoni tal-immigrazzjoni irregolari.

L-Onor.

David Agius informa lill-Kumitat li n-naħa tal-Oppożizzjoni kienet qed tinnomina lill-Onor.

Francis Zammit Dimech fuq il-grupp parlamentari dwar il-Belt Kapitali Ewropea tal-Kultura.

Fid-8.50 p.m. il-Kumitat aġġorna għal nhar it-Tlieta, 30 ta' Lulju 2013, fis-1.00 p.m.

SKRIVAN TAL-KAMRA

ANĠLU FARRUGIA

Proceedings, agenda, minutes and transcripts of the parliamentary committees docx